དེ་ནས་བཟུང་།ཞག་ལིབྷོ་དྷི་ལེར་གྱིས་གསར་རྩོམ་གྱི་བྱ་བར་ནན་ཏན་གྱིས་གཞོལ་ནས་རི་མོ་སྒྱུ་རྩལ་དང་གསར་འགྱུར་གྱི་ལས་རིགས་གཉེར་ཞིང་།ཧྥ་རན་སིའི་རྩོམ་པ་པོ་དང་སྙན་ངག་པ་ཐའོ་ཨེ་དྷོ་རསསྡུསྦང་བེལ་ལིསདང་།རྗོར་རྗིལུ་བ་སོརཕུ་ར་ཝོངགཞོལ་ལིབྷུས་ཟོངཨེ་མེ་ལིསདྷུ་རོསོགས་ངོ་ཤེས།སྐབས་དེ་ཤེད་ནས་ཁོང་གིས་རྣམ་དཔྱོད་ཀྱི་རྩལ་ལས་ཐོན་པའི་སྙན་ངག་འབྲི་འགོ་བརྩམས་འདུག་ལ།ཞག་ལིདྷུ་ཧྥ་ཡེཞེས་པའི་སྨྱུག་མིང་སྤྱད་དེ་ཁོག་ཟིལཟ་ཊནཨག་ཌེ་སི་ཌིཞེས་པའི་དུས་དེབ་དང་ཚགས་པར་སོགས་སུ་ལྷུག་རྩོམ་དང་སྙན་རྩོམ་ཐོག་མར་སྤེལ་འགོ་ཚུགས་ཡོད།སྐབས་འདིའི་ཁོང་གི་མི་ཚེ་ལ་དོ་སྣང་ཞིབ་ཏུ་བྱེད་སྐབས།ཐོག་མར་ཁོང་དང་ཁོང་གི་གྲོགས་པོ་ཚོའི་བསམ་པར་སྙན་ངག་ལ་བརྟེན་ནས་སྙན་གྲགས་དང་ཞོ་དངུལ་གཉིས་མཉམ་གཅིག་ཏུ་ཐོབ་པར་རེ་བ་བྱས་འདུག་ལ།ལོ་གཞོན་གྱི་འཁྲུལ་སྣང་གི་དབང་གིས་སྙན་ངག་གིས་དོན་ཅི་ཡང་བསྒྲུབ་ཐུབ་ཀྱི་རེད་སྙམ་པའི་བསམ་བློ་སྐྱེས་ཡོད་པ་རེད།གཞན་ཡང་།ཧྥ་རན་སིའི་རི་མོ་བ་གྲགས་ཅན་ཨོས་རྗེ་ནེསྡུ་ལ་ཁོག་ཝསབྲིས་པའི་རི་མོ་དེ་དག་ནི་འཆར་ཡན་རིང་ལུགས་ཀྱི་འབྲི་སྟངས་ཡིན་ཚུལ་གྱི་རྩོམ་ཡིག་བྲིས་ཏེ།ཨོ་ནོ་ཝསསྡུབྷ་རྫ་ཁུཡི་བརྩམས་ཆོས་ཕྱོགས་བསྒྲིགསའགྲོ་བ་མིའི་བཞད་གརལ་དཔྱད་བརྗོད་ཀྱང་སྤེལ་ཡོད།རིམ་གྱིས་ཞག་ལིབྷོ་དྷི་ལེར་པེ་རེ་སིའི་རྩོམ་སྟེགས་སྟེང་ནས་སྐད་གྲགས་རྒྱས་འགོ་ཚུགས་པ་དང་།སྐད་གྲགས་རྒྱས་བྱེད་ནི་དུས་དེ་ཤེད་དུ་ཁོང་གི་དགག་སྒྲུབ་ཀྱི་རྩོམ་རིག་དཔྱད་བརྗོད་ཁག་ཡིན་པ་ལས་སྙན་ངག་ནི་མ་ཡིན་ནོ།།